Angajații Aeroportului Cluj, acuzați de abuz de o femeie transgender: "Au ținut-o acolo cam o oră și ceva. S-a simțit foarte umilită".
O asociație LGBT reclamă un presupus abuz în Aeroportul Cluj împotriva unei femei transgender. Femeia ar fi fost jignită de angajați și apoi încuiată într-o cameră, fără explicații. În SUA sunt proteste violente, după ce un bărbat a intrat dezbrăcat într-un spa.
O femeie le reproșează angajaților de la un spa că au permis unui bărbat să intre în spațiul dedicat lor și să rămână în pielea goală în fața unor femei și a unor minore. Angajații i-au răspuns că legea le interzice discriminarea, informează LA Times.Sute de oameni s-au strâns în fața spa-ului și au cerut renunțarea la această practică. Și susținătorii LGBT au venit la protest, așa că lucrurile au degenerat.La noi, o asociație LGBT reclamă un presupus abuz în Aeroportul Cluj împotriva unei femei transgender care ar fi fost jignită de angajați și apoi încuiată într-o cameră, fără explicații."O doamnă a întrebat-o în limba română dacă este ea de pe pașaport și fata i-a zis "da" și zice de ce aveți numele bărbat și vă îmbrăcați femeie? Au ținut-o acolo cam o oră și ceva. Zice că s-a simțit foarte umilită pentru că lumea trecea pe lângă ea, se uita la ea. Ea încerca să vorbească, nu o lăsau", a spus Ildiko Szombathy, mama fetei."Persoanele transgendere care locuiesc sau tranzitează România se confruntă constant cu această problemă a actelor de stare civilă în orice instanță unde trebuie să-și arate documentele de identificare", a explicat Vlad Viski, director executiv Asociatia MozaiQ LGBT.